Държавен вестник, бр. 58, 2022 г., стр. 29

БРОЙ  58	
Д Ъ Р Ж А В Е Н  В Е С Т Н И К 	
СТР.  29  
(8) Министърът на транспорта и съобщени­
ята в хода на бюджетната процедура представя 
на министъра на финансите предложение за 
включване на размера на компенсацията в 
проекта на закон за държавния бюджет за 
следващата година. 
(9) В случай че размерът на компенсацията 
по ал. 4 превишава получените средства по 
ал. 1, разликата се доплаща на дружеството 
през следваща бюджетна година. 
(10) В случай че получените средства по 
ал. 1 превишават размера на компенсацията 
по ал. 4 с не повече от 10 на сто, размерът на 
превишението се приспада от размера на ком­
пенсацията за следващата бюджетна година. 
(11) В случай че получените средства по 
ал. 1 превишават размера на компенсацията 
по ал. 4 с повече от 10 на сто, пълният размер 
на превишението се възстановява от друже­
ството в едномесечен срок от издаването на 
заповедта по ал. 4. 
Чл. 4. (1) Министърът на транспорта и 
съобщенията е администратор на помощта. 
Контролът върху процеса на компенсиране 
с цел недопускане на свръхкомпенсиране на 
дружеството при извършване на услугата по 
чл. 1, ал. 1 за периода на възлагане, както 
и в края на този период, се извършва чрез 
ежегодни проверки от министъра на транс­
порта и съобщенията или от оправомощено 
от него лице.
(2) За осигуряване на прозрачност минис­
търът на транспорта и съобщенията публику­
ва по подходящ начин информация относно 
трансфера на дължимата на дружеството 
компенсация за извършване на услугата по 
чл. 1, ал. 1.
Допълнителна разпоредба
§ 1. В сроковете за изготвяне на средно­
срочната бюджетна прогноза и на проекта на 
закон за държавния бюджет за съответния 
период министърът на транспорта и съоб­
щенията предлага на министъра на финан­
сите да включи размера на средствата за 
компенсиране извършването на услугата от 
общ икономически интерес на територията 
на Република България – полети за осигуря­
ване на въздушен транспорт за нуждите на 
спешната медицинска помощ, организирана 
от държавата при условията и по реда на 
Регламент (ЕС) № 965/2012 на Комисия­
та от 5 октомври 2012 г. за определяне на 
технически изисквания и административни 
процедури във връзка с въздушните операции 
в съответствие с Регламент (ЕО) № 216/2008 
на Европейския парламент и на Съвета от 
авиационен оператор със свидетелство за 
авиационен оператор и SPA.HEMS одобре­
ние, издадено от главния директор на Главна 
дирекция „Гражданска въздухоплавателна 
администрация“, в средносрочната бюджетна 
прогноза, съответно в проекта на закон за 
държавния бюджет на Република България 
за следващата календарна година.
Заключителна разпоредба
§ 2. Постановлението влиза в сила от датата 
на вписване на „Хели Мед Сървиз“ – ЕАД, в 
търговския регистър и регистъра на юриди­
ческите лица с нестопанска цел.
Министър-председател: 
Кирил Петков
Главен секретар на Министерския съвет: 
Красимир Божанов
Приложение
към чл. 2, ал. 1
МЕТОДИКА
за определяне на размера на компенсацията 
въз основа на нетните разходи от извърш­
ване на услугата полети за осигуряване на 
въздушен транспорт за нуждите на спеш­
ната медицинска помощ, организирана от 
държавата, от „Хели Ер Сървиз“ – ЕАД, на 
територията на Република България
1. При изчисляване на разходите по из­
вършване на услугата от общ икономически 
интерес на територията на Република Бъл­
гария – полети за осигуряване на въздушен 
транспорт за нуждите на спешната медицинска 
помощ, организирана от държавата, нарича­
на по-нататък „услугата“, се вземат предвид 
само разходите, направени при извършване 
на услугата. Разходите за инвестиции, пря­
ко свързани с извършването на услугата по 
чл. 1, ал. 1, се отразяват при изчисляването 
на размера на компенсацията за извършване 
на услугата. 
2. Размерът на нетните разходи на „Хели 
Ер Сървиз“ – ЕАД, за извършване на услугата 
се изчислява по следната формула: 
НРпсмп = (Рз+РИ),
където: 
НРпсмп е размерът на нетните разходи 
на „Хели Ер Сървиз“ – ЕАД, за съответна­
та година;
Рз са разходите на „Хели Ер Сървиз“ – ЕАД, 
направени за извършване на услугата, изчис­
лени въз основа на отчетени и разпределени 
разходи от счетоводната система на друже­
ството за разпределение на разходите по 
дейности и услуги;
РИ – разходите за инвестиции, пряко 
свързани с извършване на услугата.
3. Размерът на компенсацията за извърш­
ването на услугата се изчислява по следната 
формула: 
Кпсмп = НРпсмп+РП,
където:
Кпсмп е размерът на компенсацията за 
съответната година;